Prepararea corectă a unui Matcha presupune folosirea unor instrumente specifice despre care îți povestim pe larg aici. Odată ce te-ai asigurat că ai tot ce îți trebuie la îndemână, începe prin a cerne matcha în bol. Este un pas important și dacă vrei să obții un Matcha cremos și fin, fără cocoloașe, îți recomandăm să nu sari peste el. Abia acum poți turna puțină apă fierbinte peste Matcha. Folosind pămătuful din bambus numit Chasen începe să omogenizezi amestecul cu mișcări de la stânga la dreapta sau în zigzag până la amestecarea completă și uniformă și la obținerea unei spume. Adaugă restul de apă și amestecă din nou (cu mișcări de la stânga la dreapta).